གསུམ་ཕ་མ་ཁམས་གསུམ་སྐྱེ་གནས་བཞི།།རིགས་དྲུག་སྙིང་རྗེའི་མགྲོན་གྱུར་ཐམས་ཅད་ལ།།འདོད་རྒུ་ནམ་མཁའ་མཛོད་ཀྱི་ཆར་བབས་ནས།།སྡུག་བསྔལ་ཀུན་བྲལ་རྟག་ཏུ་བདེ་ཐོབ་ཤོག།ཕཊ།ཚེ་རབས་ཐོག་མ་མེད་ནས་ད་ལྟའི་བར།།གནོད་འཚེའི་ལན་ཆགས་བདག་པོ་གད་མཆིས་ལ།།ལུས་སྲོག་ལོངས་སྤྱོད་གླུད་དང་བུ་ལོན་འཇལ།།ཤ་མཁོན་ཆོད་ཅིང་བྱང་ཆུབ་སེམས་ལྡན་ཤོག།ཕཊ།སྤྲོ་ན།བདག་གི་བསམ་པའི་སྟོབས་དང་ནི།།དེ་བཞིན་གཤེགས་པའི་སྦྱིན་སྟོབས་དང་།།ཆོས་ཀྱི་དབྱིངས་ཀྱི་སྟོབས་རྣམས་ཀྱིས།།འཕགས་པ་རྣམས་ལ་མཆོད་པ་དང་།།སེམས་ཅན་ཀུན་ལ་ཕན་གདགས་སླད།།དོན་རྣམས་གང་དག་བསམ་པ་ཀུན།།དེ་དག་ཐམས་ཅད་ཅི་རིགས་པ།།ཐོགས་པ་མེད་པར་འབྱུང་གྱུར་ཅིག།ཅེས་བརྗོད།གཉིས་པ་དམར་འགྱེད་ནི།ཕཊ།།སྟོང་ཁམས་ཁྱབ་པའི་རང་ལུས་ལས།།རང་སེམས་ཁྲོས་མ་དབྱིངས་སུ་ཐོན།།པགས་པ་བཤུས་ནས་ཕྱལ་གྱིས་བཏིང་།།ཡན་ལག་ལྷུ་གཟུགས་དུམ་བུར་གཏུབས།།དབང་པོ་ནང་ཁྲོལ་སིལ་བུར་སྤུངས།།ཤ་ཁྲག་མཚོ་ཀླང་ཞག་འདམས།།རུས་པའི་གྲམ་ཁྲོད་འཇིག་རྟེན་གང་།།སྤྲེ་སྣུམ་རླངས་པ་མ་ཡལ་བ།།ནུས་བཅུད་ཕུན་ཚོགས་སྐྱེ་བདུན་བཞིན།།མྱང་གྲོལ་ཟང་མི་ཤེས་པར་གྱུར།ཕཊ།།སྲིད་པ་གསུམ་ན་གནས་ཤིང་རྒྱུ།།ལྷ་སྲིན་སྡེ་བརྒྱད་དྲེགས་པ་ཅན།།འཆི་བདག་གཤིན་རྗེ་གནས་ལུས་གདོན།།ཁྱད་པར་བདག་སོགས་སེམས་ཅན་ལ།།གནོད་འཚེའི་བསམ་སྦྱོར་འཆང་བ་རྣམས།།འཁོར་གཡོག་སྡེ་དང་དཔུང་བཅས་པ།།སྐད་ཅིག་མྱུར་དུ་འདིར་འདུས་ཤིག།ཕཊ།མ་རིག་དབང་གིས་ཐོག་མེད་ནས།།སྡུག་བསྔལ་རྟེན་གཞི་ལུས་འདི་གྲུབ།།སྔོན་ཆད་བདག་ཏུ་བཟུང་བས་ཕུང་།།ཁྱེད་རྣམས་དྲིན་ཅན་ཕ་མ་སྟེ།།དེ་སྔ་འདྲེ་རུ་འཛིན་པས་འཁྲུལ།།ད་ནི་བདག་འཛིན་ལིང་གིས་ཐོར།།ཅི་སྣང་བདེན་མེད་སྒྱུ་མའི་ངང་།།ཆགས་ཞེན་མེད་པ་ཅི་འདོད་སྟེར།།ཤ་ཁྲག་རུས་པ་དབང་པོ་ལྔ།།ནང་